CELEX: 32017R1971
Language: et
Date: 2017-10-26 00:00:00
Title: Komisjoni rakendusmäärus (EL) 2017/1971, 26. oktoober 2017, teatavate kaupade klassifitseerimise kohta kombineeritud nomenklatuuris

31.10.2017   
               
               
                  ET
               
               
                  Euroopa Liidu Teataja
               
               
                  L 281/11
               
            KOMISJONI RAKENDUSMÄÄRUS (EL) 2017/1971,
      26. oktoober 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. oktoober 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Elektrooniline seade (nn pooljuhtketas (SSD-ketas, Solid State Drive)) mõõtmetega umbes 100 × 70 × 7 mm, 2,5tollise kujuteguriga ja 128 GB salvestusmahuga.
                     See on pooljuhtidel põhinev elektrooniline mäluseade, mille ülesehituse aluseks on pooljuht-arhitektuur (SSD-arhitektuur), koos välkmäluga püsiandmete salvestamiseks ja dünaamilise muutmäluga (DRAM).
                     Seadmel on automaatsesse andmetöötlusseadmesse integreerimist võimaldav SATA-liides (Serial Advanced Technology Attachment) ja seda kasutatakse sisemise mäluseadmena.
                     (Vt foto) (*1)
                     
                  
                  
                     8471 70 98 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 84 märkusega 5 C ning CN-koodide 8471 , 8471 70  ja 8471 70 98  sõnastusega.
                     Toote objektiivsed omadused, nagu SATA-liides, suurus ja kujutegur, iseloomustavad seadet, mida kasutatakse peamiselt automaatses andmetöötlusseadmes; seda saab ühendada otse keskseadmega ja see on suuteline võtma vastu või edastama andmeid selles süsteemis kasutataval kujul. Seega ei või toodet klassifitseerida rubriiki 8523  pooljuht-säilmäluseadmena.
                     Järelikult tuleb seade klassifitseerida CN-koodi 8471 70 98  alla kui muud automaatsete andmetöötlusseadmete mäluseadmed.
                  
               
            
         
            (*1)  Foto on üksnes illustreeriv.